


PARLAMENTUL  ROMÂNIEI

CAMERA  DEPUTAŢILOR

COMISIA PENTRU ÎNVĂŢĂMÂNT,


 
        

COMISIA PENTRU APĂRARE, ORDINE
ŞTIINŢĂ, TINERET ŞI SPORT

                              

PUBLICĂ ŞI SIGURANŢĂ NAŢIONALĂ 

Bucureşti, 07 noiembrie 2011 



       
       

Bucureşti, 07 noiembrie 2011 


Nr. 29/226







       

Nr. 32/301
RAPORT COMUN 

asupra proiectului de Lege privind organizarea şi funcţionarea Academiei de Ştiinţe Militare (PL x 545/2011)


1. În conformitate cu prevederile art. 95 din Regulamentul Camerei Deputaţilor, republicat, prin adresa nr. PL x 545/11 octombrie 2011, Comisia pentru învăţământ, ştiinţă, tineret şi sport şi Comisia pentru apărare, ordine publică şi siguranţă naţională au fost sesizate, spre dezbatere şi avizare, în fond, cu proiectul de Lege privind organizarea şi funcţionarea Academiei de Ştiinţe Militare.

 Pentru întocmirea raportului, Comisiile au analizat avizul primit de la Comisia juridică, de disciplină şi imunităţi, Comisia pentru buget, finanţe şi bănci, avizul Consiliului Legislativ,  precum şi Punctul de vedere al Guvernului. 

Proiectul de lege are ca obiect de reglementare înfiinţarea, organizarea şi funcţionarea Academiei de Ştiinţe Militare, ca instituţie publică de interes naţional în domeniul cercetării ştiinţifice din sistemul de apărare, ordine publică şi siguranţă naţională, de consacrare academică, aflată în subordinea Ministerului Apărării Naţionale. 

2. Comisia pentru învăţământ, ştiinţă, tineret şi sport a dezbătut proiectul de Lege în şedinţa din data de 02 noiembrie 2011. 




La lucrări au fost prezenţi 16 deputaţi din totalul de 27 membri ai Comisiei. 


La dezbaterea proiectului de lege a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat: domnul Andrei Gheorghe Kiraly – secretar de stat în cadrul Ministerului Educaţiei, Cercetării, Tineretului şi Sportului, domnul chestor principal de poliţie Petre Tobă – secretar general adjunct, domnul Minoiu Valentin – DGMRU, Ministerul Administraţiei şi Internelor, domnul Mihail Vasile Ozunu – secretar  de stat şi domnul Vasile Florin – consilier în cadrul Ministerului Apărării Naţionale, domnul deputat Eugen Bădălan – iniţiator. 


Comisia pentru apărare, ordine publică şi siguranţă naţională a dezbătut proiectul de Lege în şedinţa din data de 25 octombrie 2011. 
La lucrări au fost prezenţi 13 deputaţi din totalul de 22 membri ai Comisiei. 


3. Potrivit prevederilor art. 75 alin. (1) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, Camera Deputaţilor este  Cameră decizională. 


Senatul, în calitate de primă Cameră sesizată, a adoptat acest proiect de lege în şedinţa din 5 octombrie 2011.


 4. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art. 73 din Constituţia României, republicată.


5. În urma dezbaterilor, în şedinţele din 25 octombrie şi 2 noiembrie 2011, Comisiile, cu unanimitatea voturilor celor prezenţi, propun Plenului Camerei Deputaţilor adoptarea proiectului de lege cu amendamentele din Anexă. 



PREŞEDINTE






                         PREŞEDINTE


Prof. univ. dr. Cristian Sorin DUMITRESCU 


                                 Costică CANACHEU 




SECRETAR 






     
                   SECRETAR



        Doina BURCĂU






                         Eugen BĂDĂLAN




  Consilier


                                                                                             Şef serviciu



             
   
      Ioana Florina Mînzu 







                 Mihai Ţăranu 


                   

























                                          Anexă

1. Amendamente admise

	Nr. crt.
	Text

Proiect de Lege
	Text propus de Comisii
(autorul amendamentelor)
	Motivare

	1.
	Titlul Legii: Lege  privind organizarea şi funcţionarea Academiei de Ştiinţe Militare
	Text nemodificat 
	

	2. 
	CAPITOLUL I

Dispoziţii generale
	Text nemodificat
	

	3.
	Art. l. – (1) Academia de Ştiinţe Militare se înfiinţează ca instituţie publică de interes naţional în domeniul cercetării ştiinţifice din sistemul de apărare, ordine publică şi siguranţă naţională, de consacrare academică, aflată în coordonarea Ministerului Apărării Naţionale, Ministerului Administraţiei şi Internelor şi Serviciului Român de Informaţii.

(2) Academia de Ştiinţe Militare are personalitate juridică şi reprezintă în justiţie interesele proprii. Academia de Ştiinţe Militare poate fi reprezentată în justiţie şi de organele de specialitate ale Ministerului Apărării Naţionale, Ministerului Administraţiei şi Internelor şi Serviciului Român de Informaţii, după caz.

(3) Sediul Academiei de Ştiinţe Militare se află în municipiul Bucureşti, Şoseaua Panduri nr.68-72, sectorul 5.
	Art. l. – (1) Academia de Ştiinţe Militare, denumită în continuare ASM, se înfiinţează ca instituţie publică de interes naţional în domeniul cercetării ştiinţifice din sistemul de apărare, ordine publică şi siguranţă naţională, de consacrare academică, aflată în coordonarea Ministerului Apărării Naţionale, Ministerului Administraţiei şi Internelor şi Serviciului Român de Informaţii.

(2) ASM are personalitate juridică şi reprezintă în justiţie interesele proprii. ASM poate fi reprezentată în justiţie şi de organele de specialitate ale Ministerului Apărării Naţionale, Ministerului Administraţiei şi Internelor şi Serviciului Român de Informaţii, după caz.

(3) Sediul ASM se află în municipiul Bucureşti, Şoseaua Panduri nr.68-72, sectorul 5.
Autor: Comisiile
	Pentru uniformitate în redactare cu celelalte acte normative cu obiect de reglementare similar. 



	4.
	Art.2.- Academia de Ştiinţe Militare, denumită în continuare ASM, are ca obiect de activitate:

a) dezvoltarea ştiinţelor din sistemul apărării, ordinii publice şi siguranţei naţionale, în scopul alinierii la cerinţele NATO şi UE;

b) promovarea pe plan naţional şi internaţional a cercetărilor ştiinţifice din sistemul apărării, ordinii publice şi siguranţei naţionale;

c) coordonarea activităţii de cercetare ştiinţifică din sistemul de apărare, ordine publică şi siguranţă naţională;

d) fundamentarea necesarului de resurse de finanţare a activităţilor de cercetare-dezvoltare pe termen mediu şi lung din sistemul de apărare, ordine publică şi siguranţă naţională;

e) crearea cadrului legal pentru introducerea continuă a progresului tehnic în sistemul de apărare, ordine publică şi siguranţă naţională.
	Art.2.- ASM are ca obiect de activitate:
a) dezvoltarea ştiinţelor din sistemul apărării, ordinii publice şi siguranţei naţionale, în scopul alinierii la cerinţele NATO şi ale Uniunii Europene;
Autor: Comisiile
b) – e) Text nemodificat


	Se regăseşte la art. 1 alin. (1).
Respectarea normelor de tehnică legislativă 


	5.
	Art.3.- ASM recunoaşte Academia Română ca cel mai înalt for naţional de consacrare ştiinţifică şi culturală, precum şi Academia Oamenilor de Ştiinţă din România ca for naţional de consacrare ştiinţifică, ce reunesc personalităţi reprezentative ale ştiinţei.
	Art.3.- ASM recunoaşte Academia Română ca cel mai înalt for naţional de consacrare ştiinţifică şi culturală.
Autor: Domnul deputat Marius Spînu
	Pentru a se face distincţie între AR şi celelalte academii. 

	6.
	Art.4.- În realizarea obiectului său de activitate, ASM colaborează cu Ministerul Educaţiei, Cercetării, Tineretului şi Sportului, Academia Română, instituţiile de  învăţământ superior, precum şi cu alte ministere, instituţii şi unităţi de profil.
	Art.4.- În realizarea obiectului său de activitate, ASM colaborează cu Ministerul Educaţiei, Cercetării, Tineretului şi Sportului, Academia Română, Academia Oamenilor de Ştiinţă din România şi academiile de ramură, instituţiile de  învăţământ superior, precum şi cu alte ministere, instituţii şi unităţi de profil.
Autor: Domnul deputat Marius Spînu
	Pentru a fi cuprinse toate forurile şi instituţiile cu care ASM poate colabora. 

	7.
	CAPITOLUL II
Organizare şi funcţionare
	CAPITOLUL II
Organizarea şi funcţionarea ASM
Secţiunea 1 

Organizarea, funcţionarea şi finanţarea ASM

Autor: Comisiile
	Pentru precizia redactării. În vederea asigurării unei succesiuni logice a soluţiilor legislative.

	8.
	Art.5.- ASM se organizează şi funcţionează potrivit prevederilor prezentei legi şi statutului propriu, care se aprobă prin hotărâre a Guvernului, iniţiată de Ministerul Apărării Naţionale, Ministerul Administraţiei şi Internelor şi Serviciul Român de Informaţii, în termen de 90 de zile de la intrarea în rigoare a prezentei legi.
	Art.5.- ASM se organizează şi funcţionează potrivit prevederilor prezentei legi şi statutului propriu, care se aprobă prin hotărâre a Guvernului, la propunerea Ministerului Apărării Naţionale, Ministerului Administraţiei şi Internelor şi Serviciului Român de Informaţii, în termen de 90 de zile de la data intrării în rigoare a prezentei legi.
Autor: Comisiile
	Pentru corectitudinea exprimării.


	9.
	Art.6.- (1) ASM îndeplineşte următoarele atribuţii pentru realizarea obiectului său de activitate:

a) participă la elaborarea strategiei naţionale a activităţii de cercetare ştiinţifică din sistemul de apărare, ordine publică şi siguranţă naţională, în vederea respectării angajamentelor în domeniul capacităţilor asumate faţă de NATO şi UE;

b) contribuie la valorificarea cercetării ştiinţifice din sistemul de apărare, ordine publică şi siguranţă naţională;

c) elaborează programe de cercetare ştiinţifică în domeniile de interes pentru Ministerul Apărării Naţionale, Ministerul Administraţiei şi Internelor şi Serviciul Român de  Informaţii şi alte organe ale administraţiei publice;

d) colaborează la programele de cooperare ştiinţifică internaţională ale colectivelor de cercetare din instituţiile de învăţământ superior cu profil militar şi civil;

e) participă la elaborarea programelor cercetării ştiinţifice ale Ministerului Apărării Naţionale, Ministerului Administraţiei şi Internelor şi Serviciului Român de Informaţii,
Ministerului Educaţiei, Cercetării, Tineretului şi Sportului, ale Academiei Române şi ale altor ministere şi instituţii interesate;

f) iniţiază şi dezvoltă relaţii de colaborare cu instituţii de cercetare ştiinţifică şi de învăţământ din ţară şi din străinătate, precum şi cu organizaţii naţionale şi internaţionale;

g) acordă, în condiţiile legii, distincţii şi premii pentru contribuţii deosebite în activitatea ştiinţifică;

h) organizează, în nume propriu sau în colaborare cu alte instituţii din ţară şi din străinătate, manifestări ştiinţifice, congrese, seminarii, ateliere de lucru şi simpozioane pe problemele cercetării din domeniul său de activitate;

i) participă, împreună cu Ministerul Apărării Naţionale, Ministerul Educaţiei Cercetării, Tineretului şi Sportului şi cu alte instituţii abilitate, la evaluarea şi atestarea capacităţii instituţiilor care desfăşoară activităţi de cercetare în domeniul cercetării ştiinţifice, în condiţiile legii, potrivit ariei sale de responsabilitate;

j) formulează puncte de vedere în legătură cu înfiinţarea sau desfiinţarea de institute, centre şi unităţi de cercetare din sistemul de apărare, ordine publică şi siguranţă naţională;

 k) conduce programe de cercetare ştiinţifică din Planul naţional de cercetare-dezvoltare şi inovare, atribuite de către autoritatea de stat pentru cercetare-dezvoltare, pe bază de criterii de capabilitate, în sistem competiţional sau în mod direct;

1) coordonează şi evaluează activitatea de cercetare ştiinţifică din structurile proprii;

m) propune autorităţii de stat pentru cercetare-dezvoltare constituirea, pe perioade determinate, în condiţiile legii, de centre sau colective mixte de specialişti pentru realizarea unor obiective specifice domeniului său de activitate;

n) formulează propuneri în domeniul dezvoltării cercetării şi învăţământului din sistemul de apărare, ordine publică şi siguranţă naţională;

o) contribuie la fundamentarea, argumentarea şi expertizarea ştiinţifică a opţiunilor şi deciziilor din sistemul de apărare, ordine publică şi siguranţă naţională.

(2) ASM îndeplineşte şi alte atribuţii din domeniul său de activitate, stabilite prin lege sau prin statutul său.
	Art.6.- (1) În vederea realizării obiectului său de activitate, ASM are următoarele atribuţii: 

a) participă la elaborarea strategiei naţionale a activităţii de cercetare ştiinţifică din sistemul de apărare, ordine publică şi siguranţă naţională, în vederea respectării angajamentelor în domeniul capacităţilor asumate faţă de NATO şi Uniunea Europeană;

Autor: Comisiile
b) – d) Text nemodificat.
e) participă la elaborarea programelor de cercetare ştiinţifică ale Ministerului Apărării Naţionale, Ministerului Administraţiei şi Internelor şi Serviciului Român de Informaţii,
Ministerului Educaţiei, Cercetării, Tineretului şi Sportului, ale Academiei Române şi ale altor ministere şi instituţii interesate;

Autor: Comisiile
f) Text nemodificat.
g) acordă, în condiţiile legii, distincţii şi premii pentru contribuţii deosebite în activitatea de cercetare ştiinţifică;

Autor: Comisiile
h) – o) Text nemodificat.
(2) Text nemodificat.
	Pentru claritatea redactării
Respectarea normelor de tehnică legislativă 

Pentru rigoarea exprimării.

	10.
	Art.7.-(1) ASM reuneşte personalităţi de o deosebită valoare ştiinţifică şi profesională din domeniile cercetării ştiinţifice din sistemul de apărare, ordine publică şi siguranţă naţională. 

(2) ASM are în componenţa sa membri titulari, membri corespondenţi, membri de onoare şi membri asociaţi. Numărul maxim al membrilor titulari şi al membrilor corespondenţi este 100, din care 50 membri titulari. Numărul membrilor de onoare şi al celor asociaţi se stabilesc prin statut.

(3) Membrii titulari şi membrii corespondenţi sunt cetăţeni români, aleşi dintre personalităţile ştiinţifice de prestigiu din domeniile prevăzute la alin.(l).

(4) Membrii de onoare sunt cetăţeni români şi străini care s-au remarcat prin realizările şi contribuţiile lor la dezvoltarea ştiinţelor din domeniul militar.

(5) Membrii asociaţi pot fi doar persoane juridice.
	Text nemodificat.
	

	11.
	Art-8.- ASM poate acorda şi titlul de membru post-mortem.
	Text nemodificat.
	

	12.
	Art.9.- Criteriile şi procedura de alegere şi de excludere a membrilor ASM se stabilesc prin Statutul ASM.
	Text nemodificat.
	

	13.
	Art.l0.-(1) Membrii titulari ai ASM beneficiază de o indemnizaţie lunară viageră egală cu salariul mediu pe economie, în limita fondurilor disponibile.

(2) Membrii corespondenţi ai ASM beneficiază de o indemnizaţie lunară viageră egală cu procentul de 50% din valoarea salariului mediu pe economie, în limita fondurilor disponibile.

(3) Membrii ASM care sunt şi membri ai altor academii optează pentru o singură indemnizaţie.
	Art.l0.-(1) Text nemodificat.
(2)
Membrii corespondenţi ai ASM beneficiază de o indemnizaţie lunară viageră egală cu 50% din valoarea salariului mediu pe economie, în limita fondurilor disponibile.

(3)
Membrii titulari şi membrii corespondenţi ai ASM care sunt şi membri ai altor academii optează pentru o singură indemnizaţie.

Autor: Comisiile
	Pentru a se face  diferenţiere, sub aspectul indemnizaţiei, între membrii titulari şi membrii corespondenţi cu membrii de onoare şi membrii asociaţi, prevăzuţi la art.7. 

	14.
	Art. 11. - ASM poate să organizeze, în filialele teritoriale, unităţi fără personalitate juridică.
	Text nemodificat.
	

	15.
	Art.12.-Pentru buna desfăşurare a activităţii ASM, în structura acesteia se organizează secţii ştiinţifice.
	Text nemodificat.
	

	16.
	Art.13.- Atribuţiile şi modul de organizare şi funcţionare ale filialelor teritoriale şi ale secţiilor ştiinţifice se stabilesc prin Statutul ASM.
	Text nemodificat.
	

	17. 
	---
	Art.14.- (1) Finanţarea ASM se asigură din venituri proprii.

(2) ASM poate beneficia de donaţii, sponsorizări şi alte surse de finanţare, potrivit legii. 
Autor: Comisiile
	Text preluat de la art. 24.

Pentru eliminarea posibilităţii unei interpretări neconforme cu voinţa legiuitorului. 

	18. 
	---
	Art.15.- Patrimoniul ASM este alcătuit din bunuri mobile şi imobile, proprietate publică sau privată a statului ori a unităţilor administrativ-teritoriale atribuite în administrare sau în folosinţă, dobândite potrivit legii.
	Text preluat de la art. 25.



	19.
	---
	Secţiunea a 2-a

Conducerea ASM

Autor: Comisiile
	Pentru structurarea textului.

	20.
	Art. l4.- Organele de conducere ale ASM sunt:

a) adunarea generală;

b) consiliul ştiinţific;

c) biroul executiv al consiliului ştiinţific;

d) preşedintele;

e) vicepreşedintele;

f) secretarul general.
	Art. l6.- (1) Organele de conducere ale ASM sunt:

a) adunarea generală;

b) consiliul ştiinţific;

c) biroul executiv al consiliului ştiinţific.
 (2) Funcţiile de conducere ale ASM sunt:

a) preşedintele;

b) vicepreşedintele;

c) secretarul general. 

Autor: Comisiile
	Pentru a face distincţie între organe de conducere şi funcţii de conducere. 

	21.
	Art.l5.-(1) Adunarea generală a membrilor ASM constituie forul suprem de conducere a acesteia şi este alcătuită din membri titulari, membri corespondenţi şi membri de onoare.

(2) Numai membrii titulari şi membrii corespondenţi au drept de vot.
	Art.l7.-(1) Conducerea ASM se exercită de către adunarea generală, forul suprem de conducere.  Adunarea generală este alcătuită din membri titulari, membri corespondenţi şi membri de onoare.

Autor: Comisiile
(2) Text nemodificat.
	Reformulare. Pentru rigoarea exprimării

	22.
	Art.16.- Adunarea generală a membrilor ASM are următoarele atribuţii:

a) adoptă Statutul ASM, care se aprobă prin hotărâre a Guvernului, la propunerea Ministerului Apărării Naţionale, Ministerului Administraţiei şi Internelor şi Serviciului Român de Informaţii;

b) aprobă darea de seamă asupra activităţii desfăşurate între două adunări generale, precum şi programele de activitate ştiinţifică anuală şi de perspectivă;

c) aprobă programe pentru valorificarea rezultatelor cercetării ştiinţifice;

d) alege, prin vot secret, noii membri ai ASM;

e) alege, prin vot secret, preşedintele, vicepreşedintele şi secretarul general al ASM. Mandatul acestora este de 4 ani, având dreptul de a fi realeşi pentru încă un mandat.
	Art.18.- Adunarea generală a membrilor ASM are următoarele atribuţii:

a) Text nemodificat.
b) aprobă darea de seamă asupra activităţii desfăşurate între două sesiuni ale adunării generale, precum şi programele de activitate ştiinţifică anuală şi de perspectivă;

Autor: Comisiile

c) – e) Text nemodificat.
	Corelare cu actualul art. 21.

	23.
	Art.17.- Adunarea generală a membrilor ASM este legal constituită în prezenţa a cel puţin două treimi din numărul membrilor săi şi ia hotărâri valabile cu votul majorităţii simple a celor prezenţi. Dacă la prima convocare nu este întrunit numărul legal de două treimi din membri se convoacă, în termen de maximum 30 de zile, o nouă adunare, care se consideră legal constituită în prezenţa a cel puţin jumătate plus unu din numărul total de membri. În cazul în care nici la a doua convocare nu este întrunit numărul legal de membri se convoacă, în termen de maximum 10 zile, o nouă adunare, care se consideră legal constituită cu numărul membrilor prezenţi.
	Art. 17 devine art. 19.
Text nemodificat.
	

	24.
	Art.18.- Adunarea generală se întruneşte în sesiune ordinară o dată pe an şi, în sesiune extraordinară, ori de câte ori este nevoie, la solicitarea consiliului ştiinţific sau a jumătate plus unu din numărul membrilor.
	Art. 18 devine art. 20.

Text nemodificat.
	

	25.
	Art.19.- Consiliul ştiinţific asigură conducerea ASM între sesiunile adunării generale.
	Art. 19 devine art. 21.

Text nemodificat.
	

	26.
	Art.20.-(1) Consiliul ştiinţific este format din preşedintele ASM, vicepreşedinte, secretarul general, preşedinţii secţiilor ştiinţifice, precum şi preşedinţii filialelor.

(2) Biroul executiv al consiliului ştiinţific este format din preşedintele ASM, vicepreşedinte şi secretarul general şi asigură conducerea operativă.
	Art.22. - (1)
Consiliul ştiinţific este format din preşedintele ASM, vicepreşedinte, secretarul general, preşedinţii secţiilor ştiinţifice, precum şi preşedinţii filialelor teritoriale.  
Autor: Comisiile

(2) Text nemodificat.
	Corelare cu art. 13.

	27.
	Art.21.- (1) Preşedintele ASM este preşedintele consiliului ştiinţific şi al biroului executiv.

(2) Preşedintele reprezintă ASM în relaţiile cu terţii şi este ordonator secundar de credite.

(3) Atribuţiile consiliului ştiinţific, ale biroului executiv, ale preşedintelui şi modul de lucru al acestora se stabilesc prin Statutul ASM.

(4) În cazul în care preşedintele nu îşi poate exercita prerogativele pe o perioadă de mai mult de 30 de zile, acestea vor fi preluate de către vicepreşedinte.

(5) În exercitarea atribuţiilor sale, preşedintele emite decizii.
	Art.23.-(1) Preşedintele ASM este preşedintele consiliului ştiinţific şi al biroului executiv al consiliului ştiinţific.

Autor: Comisiile

(2) Text nemodificat.
(3)
Atribuţiile consiliului ştiinţific, ale biroului executiv al consiliului ştiinţific, ale preşedintelui şi modul de lucru al acestora se stabilesc prin Statutul ASM.

Autor: Comisiile

(4) În cazul în care preşedintele nu îşi poate exercita prerogativele pe o perioadă mai mare de 30 de zile, acestea vor fi preluate de către vicepreşedinte.

Autor: Comisiile

(5) Text nemodificat.
	Corelare cu art. 14 lit. c).
Pentru eliminarea interpretărilor. 
Pentru corectitudine.

	28.
	---
	Secţiunea a 3-a

Aparatul de lucru al ASM

Autor: Comisiile
	Pentru structurarea textului. 

	29.
	Art.22.- Numărul maxim de posturi şi structura organizatorică ale ASM se aprobă prin hotărâre a Guvernului, iniţiată de Ministerul Apărării Naţionale, Ministerului Administraţiei şi Internelor şi Serviciului Român de Informaţii.
	Art.24.- Structura organizatorică şi numărul maxim de posturi ale ASM se aprobă prin hotărâre a Guvernului, la propunerea Ministerul Apărării Naţionale, Ministerului Administraţiei şi Internelor şi Serviciului Român de Informaţii.

Autor: Comisiile
	Pentru corectitudinea exprimării. 

	30.
	Art.23.- Salarizarea personalului din aparatul de lucru propriu al ASM se face în  conformitate cu dispoziţiile aplicabile personalului bugetar, în limita fondurilor disponibile.
	Art.25.- Salarizarea personalului din aparatul de lucru propriu al ASM se face potrivit  dispoziţiilor legale aplicabile personalului din sectorul bugetar, în limita fondurilor disponibile.

Autor: Comisiile
	Pentru limbaj adecvat stilului normativ.

	31.
	Art.24.- (1) Finanţarea ASM se asigură din venituri proprii.

(2) ASM poate beneficia de donaţii, sponsorizări şi alte surse, potrivit legii.
	Se elimină.

Autor: Comisiile
	Devine art. 14.

	32.
	Art.25.- Patrimoniul ASM este alcătuit din bunuri mobile şi imobile, proprietate publică sau privată a statului ori a unităţilor administrativ-teritoriale atribuite în administrare sau în folosinţă, dobândite potrivit legii.
	Se elimină. 

Autor: Comisiile
	Devine art. 15

	33.
	Art.26.- ASM are în dotare un parc auto propriu.
	Text nemodificat.
	

	34.
	Capitolul iii

Structurile de cercetare care îşi desfăşoară activitatea
în coordonarea ştiinţifică a ASM
	Text nemodificat.
	

	35.
	Art.27.-(1) Cercetarea ştiinţifică din sistemul de apărare, ordine publică şi siguranţă naţională cuprinde:

a) cercetarea fundamentală;

b) cercetarea aplicativă.

(2) Următoarele structuri de cercetare îşi pot desfăşura activitatea în coordonarea ştiinţifică a ASM:

a) nuclee;

b) colective;

c) laboratoare;

d) secţii;

e) departamente;

f) instituţii în care se desfăşoară activitatea de învăţământ şi cercetare ştiinţifică şi instituţii în care se desfăşoară numai activitate de cercetare ştiinţifică, cu personalitate juridică;
g) instituţii fără personalitate juridică, în care se desfăşoară activitate de cercetare ştiinţifică.
	Text nemodificat.

Text nemodificat.

	

	36.
	Art.28.- Unităţile de cercetare prevăzute la art.27 alin.(2) care încheie contracte de cercetare ştiinţifică informează direct ASM asupra rezultatelor cercetărilor pentru care au fost finanţate.
	Art.28.- Structurile de cercetare prevăzute la art.27 alin.(2) care încheie contracte de cercetare ştiinţifică informează direct ASM asupra rezultatelor cercetărilor pentru care au fost finanţate.
Autor: Comisiile
	Pentru a fi în acord cu expresia utilizată la art. 27.

	37.
	capitolul iv

Dispoziţii finale
	Text nemodificat.

	

	38.
	Art.29.- Sintagma „Academia de Ştiinţe Militare" nu poate fi folosită de nicio altă instituţie publică sau privată în cuprinsul denumirii acesteia.
	Text nemodificat.

